CELEX: 32018D1086
Language: hr
Date: 2018-07-30 00:00:00
Title: Provedbena odluka Vijeća (ZVSP) 2018/1086 od 30. srpnja 2018. o provedbi Odluke (ZVSP) 2015/1333 o mjerama ograničavanja s obzirom na stanje u Libiji

31.7.2018   
               
               
                  HR
               
               
                  Službeni list Europske unije
               
               
                  L 194/150
               
            
         PROVEDBENA ODLUKA VIJEĆA (ZVSP) 2018/1086
         od 30. srpnja 2018.
         o provedbi Odluke (ZVSP) 2015/1333 o mjerama ograničavanja s obzirom na stanje u Libiji
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 31. stavak 2.,
         uzimajući u obzir Odluku Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (1), a posebno njezin članak 12. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 31. srpnja 2015. donijelo Odluku (ZVSP) 2015/1333.
                  
               
                     (2)
                  
                  
                     U skladu s člankom 17. stavkom 2. Odluke (ZVSP) 2015/1333 Vijeće je preispitalo popis osoba i subjekata uvrštenih na popis naveden u Prilogu II. i Prilogu IV. toj odluci.
                  
               
                     (3)
                  
                  
                     Vijeće je zaključilo da jedna osoba više ne bi trebala biti na popisu osoba i subjekata navedenom u prilozima II. i IV. Odluci (ZVSP) 2015/1333.
                  
               
                     (4)
                  
                  
                     Odluku (ZVSP) 2015/1333 trebalo bi na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Prilog II. i Prilog IV. Odluci (ZVSP) 2015/1333 mijenjaju se kako je navedeno u Prilogu ovoj Odluci.
         
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Bruxellesu 30. srpnja 2018.
            
               
                  Za Vijeće
               
               
                  Predsjednik
               
               G. BLÜMEL
            
         
         
            (1)  SL L 206, 1.8.2015., str. 34.
         
      
      
         
            PRILOG
            
               1.   
               
                  U Odluci (ZVSP) 2015/1333, u Prilogu II. („Popis osoba i subjekata iz članka 8. stavka 2.”), dio A. „Osobe”, unos br. 3. (koji se odnosi na ASHKALA, Omara) briše se, a preostali unosi prenumeriraju se na odgovarajući način.
               
            
            
               2.   
               
                  U Odluci (ZVSP) 2015/1333, u Prilogu IV. („Popis osoba i subjekata iz članka 9. stavka 2..”), dio A. „Osobe”, unos br. 3. (koji se odnosi na ASHKALA, Omara) briše se, a preostali unosi prenumeriraju se na odgovarajući način.